El Burjassot CF comença les proves d’accés per a la temporada 2017/18
2025-07-24

Amb els últims dies de la temporada 2016/17 encara en la retina de la família esportiva del Burjassot CF, el club Degà de la Comunitat Valenciana ja està treballant en el que seran els equips de la nova temporada. El club burjassoter ha iniciat les proves d’accés a la seua escola de futbol. Proves que es desenvoluparan fins al 30 de juny en el Camp de Los Silos.

Els infantils, nascuts en 2004/05, podran realitzar les proves els dimarts i dijous de 18:30 a 20 hores. En el cas dels cadets, dels anys 2002/03, el seu horari serà dilluns, dimecres i divendres de 18:30 a 20 hores i, finalment, els juvenils, dels anys 1999, 2000 i 2001, podran provar els dilluns i dijous de 20:30 a 22 hores.

Així mateix, l‘equip femení també ha iniciat les proves. En aquest cas seran els dimarts i divendres a les 20:30 hores.